nahid-hub/BLUGE-bengali-wikipedia-section-title-prediction huggingface dataset:
শীতের আগমনে লক্ষ্মীপূজার পর থেকে শুরু হয়ে কালীপূজার পরের শেষ সপ্তাহ পর্যন্ত এই গানের আসর চলে। সাধারণত ধান কাটা হয়ে গেলে আর ধামের আসর বসে না। গ্রামে গ্রামে রং-বেরঙের কাপড় টাঙিয়ে ও মাটির উঁচু ঢিবির চারপাশে বাঁশের ঘের দিয়ে সেখানে রাতভর এ গান অভিনয় সহকারে গাওয়া হয়। একরাতে তিন-চারটি পালা অনুষ্ঠিত হয়। অতীতে কোন কোন আসর সপ্তাহব্যাপী চলত। ধামের গান উপলক্ষে জন সমাগম কিছুটা লোকজ মেলারও আকার ধারণ করে। পালাগুলোর ব্যাপ্তি গল্পভেদে কয়েক ঘণ্টা হয়ে থাকে। একেকটি দল এসে একেক পালা পরিবেশন করে।

সঠিক অনুচ্ছেদ শিরোনাম কোনটি?
titleA. সময়
titleB. সাহিত্যিক গুরুত্ব
titleC. বিষয়বস্তু
titleD. কোচবিহারের লোকনাট্য
উত্তর: titleA
রামায়ণ ও মহাভারতের সময় কামরুপ প্রাগ্‌জ্যোতিষ দেশ নামে পরিচিত। এই রাজ্যের রাজধানী ছিল প্রাগ্‌জ্যোতিষপুর যা বর্তমানে গৌহাটি নামে পরিচিত। খ্রি. পূ, সপ্তম শতাব্দী পর্যন্ত এখানে ভগদত্ত বংশ রাজত্ব করে। এর পর ক্ষত্রিয় ও ব্রহ্মপুত্র বংশের রাজত্ব চলে। হিউয়েন সাঙ-এর ভ্রমণের সময় রাজত্ব করছিলেন নারায়ণ বংশীয় রাজা ভাস্করবর্ম। তার পরে সিংহাসনে আরোহণ করেছিলেন কলিন্দ বর্ম্মা। ত্রয়োদশ শতাব্দীতে এই অঞ্চলের শাসনকর্তা হিসেবে বার ভূঞাদের আবির্ভাব হয়। ভূঞাদের অধীনে কামরুপ বিভিন্ন ক্ষুদ্র ক্ষুদ্র রাজ্যে বিভক্ত ছিল। এই সুযোগে পূর্ব ময়মনসিংহে কয়েকটি ক্ষুদ্র রাজ্য সৃষ্টি হয় যেগুলো গারো, কচ্চু প্রভৃতি আদিবাসী দ্বারা শাসিত হতো। এরা কিশোরগঞ্জের জঙ্গলবাড়ি, নেত্রকোনার খালিয়াজুরি, মদনপুর ও সুসঙ্গ, সদরের বোকাইনগর এবং জামালপুরের গড়দলিপায় শাসন প্রতিষ্ঠা করেছিলো। এটি বল্লা সেনের সমসাময়িক কালের অবস্থা। এই সময়ই অনন্ত দত্ত তার গুরু শ্রীকণ্ঠ দ্বিজ সহ কামরুপে আসেন। এরাই ছিলেন পূর্ব ময়মনসিংহের প্রথম ভদ্র উপনিবেশ। দ্বাদশ শতাব্দী থেকে এই অঞ্চলের কামরুপের প্রভাব কমতে শুরু করে।

সঠিক অনুচ্ছেদ শিরোনাম কোনটি?
titleA. কামরুপের ইতিহাস
titleB. প্রাচীন কাল
titleC. প্রাচীন কাল থেকে ভূঞা শাসন
titleD. বৌদ্ধ শাসনামল
উত্তর: titleC
অন্যান্য ধূমপানের মতো চুরুটের ক্ষেত্রেও অনেক স্বাস্থ্যসমস্যা দেখা দিতে পারে যা এর মাত্রার উপর নির্ভর করে।
যারা দৈনিক ১-২ চুরুট সেবন করে তাদের ক্ষেত্রে ঝুঁকির মাত্রা কম। যারা অনিয়মিতভাবে চুরুট ব্যবহার করে তাদের ঝুঁকির মাত্রা অজানা এবং পরিমাপ করাও কঠিন।তবে নির্ভরযোগ্য মত হলো স্বাস্থ্যঝুঁকি চুরুট সেবনের পরিমাণের সমানুপাতিক। 
চুরুট সেবন ফুসফুস ক্যান্সারের ঝুঁকিও বাড়াতে পারে।

সঠিক অনুচ্ছেদ শিরোনাম কোনটি?
titleA. গুল
titleB. ঔষধ
titleC. চুরুট
titleD. ব্যবহার
উত্তর: titleC
আন্তর্জাতিক যুদ্ধপরাধ ট্রাইব্যুনালের ভাষ্য ‍অনুযায়ী, জাপানি সৈন্যরা নানচিং-এ ২০,০০০ জন অল্পবয়সী ও বৃদ্ধা নারীকে ধর্ষণ করে। এই গণধর্ষণকাণ্ড ঘটানো হয় অত্যন্ত শৃঙ্খলার সাথে। সৈনিকরা প্রতিটি বাড়িতে তল্লাশি চালিয়ে নারী ও মেয়ে শিশুদেরকে ধরে এনে ধর্ষণ করে। এসকল নারীদের অনেককে ধর্ষণের পরপরই হত্যা করা হত। অনেককে বিভিন্নভাবে তাদের যৌনাঙ্গ বিকৃত করার পর হত্যা করা হত। যৌনাঙ্গে বেয়োনেট দিয়ে খুঁচিয়ে অথবা পায়ুপথে বাঁশ প্রয়োগ করে হত্যা করা হত। মেয়ে শিশুদের যোনিপথ কেটে বড় করে তারপর ধর্ষণ করা হত।

জন ম্যাগির বিবরণ অনুযায়ী,১৩ ডিসেম্বর প্রায় ৩০ জন সৈন্য নানচিং-এর দক্ষিণ-পূর্ব অংশে #৫ হসিং লু কুতে একটি চীনা বাড়িতে আসে এবং ভিতরে প্রবেশ করার সুযোগ দাবি করে। হা নামের একজন মোহাম্মেদান দরজা খোলেন। তারা তৎক্ষণাৎ একটি রিভলভার দিয়ে তাঁকে হত্যা করে। তাঁর মৃত্যুর পর মিসেস হা তাদের সামনে হাঁটু গেড়ে বসেন এবং আর কাউকে হত্যা না করার জন্য অনুরোধ করেন। মিসেস হা তাদের কাছে জানতে চান যে, কেন তারা তাঁর স্বামীকে মেরেছে। তারা তাঁকে গুলি করে। মিসেস হসিয়াকে গেস্ট হলের একটি টেবিলের নিচ থেকে টেনে-হিঁচড়ে বের করা হয় যেখানে তিনি তাঁর ১ বছরের বাচ্চাকে নিয়ে লুকিয়ে ছিলেন। তাঁকে নগ্ন করার পর এবং এক বা একাধিক সৈন্য তাঁকে ধর্ষণ করার পরে তাঁর বুকে বেয়োনেট দিয়ে আঘাত করা হয় এবং তাঁর যোনির মধ্যে একটি বোতল ঢুকিয়ে দেয়া হয়। শিশুটিকে বেয়োনেট দিয়ে হত্যা করা হয়। এরপর কিছু সৈন্য পরের কক্ষে যায়, যেখানে মিসেস হসিয়ার বয়স্ক পিতা-মাতা এবং ১৬ ও ১৪ বছর বয়সী দুই মেয়ে ছিলেন। সৈন্যরা তাদেরকে ধর্ষণ করতে উদ্যত হলে তাদের নানি তাদেরকে রক্ষা করার চেষ্টা করেন। সৈন্যরা একটি রিভলভার দিয়ে তাঁকে হত্যা করে। তাঁর স্বামী স্ত্রী দেহ আঁকড়ে ধরেন এবং তাঁকেও হত্যা করা হয়। এরপর মেয়ে দুইটিকে নগ্ন করা হয়; বড়টিকে ২–৩ জন এবং ছোটটিকে ৩ জন ধর্ষণ করে। বড় মেয়েটিকে এরপর বেয়োনেট দিয়ে আঘাত করা হয় এবং তার যোনিতে একটি বেত প্রবেশ করানো হয়। ছোট মেয়েটিকেও বেয়োনেটবিদ্ধ করা হয় কিন্তু তার মা ও বোনের সঙ্গে যে ভয়ানক আচরণ করা হয়েছে তা থেকে তাকে রেহাই দেয়া হয়। এরপর সৈন্যরা ঐ কক্ষে থাকা ৭–৮ বছর বয়সী আরেক বোনকে বেয়োনেটবিদ্ধ করে। বাড়িটির শেষ হত্যাকাণ্ডের শিকার হয় হা-এর যথাক্রমে ৪ ও ২ বছর বয়সী দুই ছেলে। বড়টিকে বেয়োনেটবিদ্ধ করা হয় এবং ছোটটির মাথা তরবারি দিয়ে কেটে ফেলা হয়।

কোনো কোনো ক্ষেত্রে জাপানি সৈন্যরা পরিবারের সদস্যদের একজনকে অপর জনের সঙ্গে যৌনসঙ্গম করতে বাধ্য করে। তারা ছেলেদেরকে মায়েদের ধর্ষণ করতে বাধ্য করে এবং বাবাদেরকে মেয়েদের ধর্ষণ করতে বাধ্য করে।

সঠিক অনুচ্ছেদ শিরোনাম কোনটি?
titleA. রাজকীয় জাপানি সেনাবাহিনীর অভিযান
titleB. ধর্ষণ
titleC. কারণ
titleD. বিচার
উত্তর: titleB
১৯৮১ সালের অ্যাশেজ সিরিজে তিনি তার নিজস্ব সেরা বোলিং পরিসংখ্যান গড়েন ৮/৪৩। অস্ট্রেলিয়ার বিপক্ষে তার এ বোলিং পরিসংখ্যান অদ্যাবধি অন্যতম সর্বকালের সেরা পরিসংখ্যান। সিরিজের তৃতীয় টেস্টে ইংল্যান্ড দল ফলো-অনের কবলে পড়ে। তবে, ইয়ান বোথামের অপরাজিত ১৪৯ রান ও পরবর্তীতে তিনি ৮/৪৩ বোলিং পরিসংখ্যান গড়লে ইংল্যান্ড দল নাটকীয়ভাবে ১৮ রানে জয় পায়। অস্ট্রেলিয়া দলের দুই সদস্য ৫০০-১ ব্যবধানে বাজী ধরেছিলেন। টেস্ট ক্রিকেটের ইতিহাসে দ্বিতীয়বারের মতো ফলো-অনে থাকার পরও জয়ের ঘটনা এটি। ২০০১ সালের পূর্ব-পর্যন্ত এ ঘটনা আর ঘটেনি।

বোলিংয়ে যথেষ্ট সফলকাম হলেও ব্যাটিংয়ে তেমন সফলতা পাননি তিনি। নিম্নসারির ব্যাটসম্যানরূপে তিনি তার সর্বোচ্চ রান তুলেছেন অপরাজিত ২৮* রান। একসময় টেস্টে সবচেয়ে বেশি অপরাজিত থাকার রেকর্ডও গড়েছেন তিনি। টেস্ট ক্রিকেটের পাশাপাশি একদিনের আন্তর্জাতিকেও সফলকাম ছিলেন তিনি। ৬৪টি একদিনের আন্তর্জাতিকে অংশ নিয়ে ৮০ উইকেট লাভ করেছেন উইলিস।

১৯৭৭ সালের শতবার্ষিকী টেস্টে অংশ নেয়ার জন্য অস্ট্রেলিয়া সফরে যান। মেলবোর্ন ক্রিকেট গ্রাউন্ডে অনুষ্ঠিত ঐ টেস্টের প্রথম ইনিংসে তার বাউন্সারে রিক ম্যাককস্কারের চোয়াল ভেঙ্গে যায়।

সঠিক অনুচ্ছেদ শিরোনাম কোনটি?
titleA. অবসর
titleB. অধিনায়কত্ব
titleC. খেলোয়াড়ী জীবন
titleD. অ্যাশেজ সিরিজ
উত্তর: titleD
কূফার উপর নিয়ন্ত্রণ পুনঃপ্রতিষ্ঠা করার পর, মুখতার ইবনে জিয়াদের নেতৃত্বে এগিয়ে আসা উমাইয়া বাহিনীর মোকাবেলা করার জন্য ইবনে আল আশতারের নেতৃত্বে ৩০ হাজার সৈন্যের একটি শক্তিশালী বাহিনী প্রেরণ করেন। মুখতারের কিছু সৈনিক একটি আসনের চারপাশ ঘিরে আসনটি বহন করছিল, যেটিকে তারা আলীর বলে দাবী করেছিল এবং তাদের বিশ্বাস ছিল এটি তাদের যুদ্ধে বিজয়ী করবে। বলা হয়ে থাকে এই ধারণাটি ছিল মুখতারের। ধার্মিক লোকদের মাঝে তার প্রতি সমর্থন বাড়ানোর জন্য সে ধারণাটি উদ্ভাবন করেছিল এবং একে আর্ক অব দ্য কভিনান্ট-এর সাথে তুলনা করেছিল। কিন্তু প্রাচ্যবিদ জুলিয়াস ওয়েলহাউসেন মনে করেন মুখতার এই ধারণার উদ্ভাবক ছিলেন না। তার সৈন্যদের উদ্দিপ্ত করার প্রয়োজনীয়তা ছিল, এজন্যই তিনি তাদের আসনটি বহন করতে দিয়েছিলেন। ৬৮৬ খ্রিস্টাব্দের আগস্টের প্রথমভাগে উভয়পক্ষ খাজির নদীর তীরে মুখোমুখি হয়। উমাইয়া বাহিনী পরাজিত হয় এবং ইবনে জিয়াদ ও হুসাইন ইবনে নুমাইর আল শাকুনিসহ বহু বয়োজ্যেষ্ঠ উমাইয়া সামরিক নেতাকে হত্যা করা হয়। যুদ্ধের নির্দিষ্ট তারিখ অজানা, যদিও কিছু উৎস অনুযায়ী ৬ আগষ্ট, কাকতালীয়ভাবে হিজরী ১০ই মুহররম, হুসাইনের মৃত্যু দিবস। ইবনে জিয়াদের মৃত্যুকে হুসাইনের খুনীদের বিরুদ্ধে মুখতারের প্রতিশোধ গ্রহণের প্রতিজ্ঞার বাস্তবায়ন হিসাবে দেখা হয়েছিল।

সঠিক অনুচ্ছেদ শিরোনাম কোনটি?
titleA. অভ্যুত্থান
titleB. কুফায় প্রত্যাবর্তন
titleC. পাল্টা-অভ্যূল্থান
titleD. খাজির যুদ্ধ
উত্তর: titleD
তোত্তোরি প্রশাসনিক অঞ্চল থেকে জোমোন যুগের নিদর্শন পাওয়া গেছে যা ১৪,০০০ থেকে ৩০০ খ্রিঃ পূঃ পর্যন্ত স্থায়ী ছিল। জাপানের প্রাচীনতম য়ায়োই নিদর্শন মুকিবান্দা য়ায়োই ধ্বংসাবশেষও এখানকার দাইসেন পর্বতের সানুদেশে দাইসেন ও য়োনাগো নগরে অবস্থিত। অনেকগুলি কোফুন সমাধিক্ষেত্রও তোত্তোরি থেকে উদ্ধার করা হয়েছে। ৬৪৫ খ্রিঃ তাইকা সংস্কারের সময় বর্তমান তোত্তোরি অঞ্চলটি হোওকি ও ইনাবা প্রদেশে বিভক্ত হয়।

অন্ত্য হেইয়ান যুগের গেন্‌পেই যুদ্ধে (১১৮০-৮৫ খ্রিঃ) তাইরা ও মিনামোতো পরিবারের সংঘর্ষের সময় তোত্তোরির দাইসেন-জি ও সান্‌বুৎসু-জি মন্দির দু’টি তাইরা বিরোধীদের ঘাঁটি হয়ে ওঠে। ১৬০০ খ্রিঃ সেকিগাহারার যুদ্ধের পর অঞ্চলটি প্রথম বার শান্ত হয়। তোকুগাওয়া শোগুনতন্ত্র তোত্তোরি দুর্গে ইকেদা পরিবারকে স্থাপন করে। সমগ্র এদো যুগ ধরে এই পরিবার শোগুনের প্রতি অনুগত থেকে তোত্তোরির শাসনভার বহন করে।

মেইজি যুগে ১৮৮৮ খ্রিঃ পূর্বতন হোওকি ও ইনাবা প্রদেশের সংযুক্তির মাধ্যমে তোত্তোরি প্রশাসনিক অঞ্চল গঠিত হয়। দ্বিতীয় বিশ্বযুদ্ধের সময় তোত্তোরির বন্দরগুলি জাপান ও পূর্ব এশীয় মূল ভূখণ্ডে অবস্থিত তার উপনিবেশগুলির মধ্যে বাণিজ্যের মূল কেন্দ্র হয়ে ওঠে। ১৯৪৩ খ্রিঃ তোত্তোরি ভূমিকম্পে তোত্তোরি নগরের ৮০% ধ্বংস হয়ে যায়। যুদ্ধোত্তর পর্বে ব্যাপক ভূমি সংস্কার কর্মসূচীর ফলে কৃষিজ উৎপাদন বহুগুণ বৃদ্ধি পেয়েছে।

সঠিক অনুচ্ছেদ শিরোনাম কোনটি?
titleA. ইতিহাস
titleB. ভূগোল
titleC. বনাঞ্চল
titleD. জলবায়ু
উত্তর: titleA
গুপ্তচর হিসেবে জেমস বণ্ডের নাম ভূমিকায় অভিনয়ের মাধ্যমে সকলের নজরে আসেন স্যার শন কনারি। ১৯৬২ সালে "ড. নো" চলচ্চিত্রে শন কনারি প্রথমবারের মতো জেমস বন্ডের নাম ভূমিকায় অংশ নেন। পরবর্তীতে জেমস বন্ড সিরিজে তিনি আরো চারটি - ফ্রম রাশিয়া উইদ লাভ (১৯৬৩), গোল্ডফিঙ্গার (১৯৬৪), থাণ্ডারবল (১৯৬৫) এবং ইউ অনলি লাইভ টুয়াইস (১৯৬৭) চলচ্চিত্রে অভিনয় করেছিলেন। ১৯৭১ সালে নির্মিত "ডায়মণ্ডস আর ফরএভার" ছবিতে অংশগ্রহণের মাধ্যমে তিনি পুণরায় বন্ড হিসেবে ফিরে আসেন।

১৯৮৩ সালে ইয়ন প্রোডাকশনের বাইরে "নেভার সে নেভার এগেইন" ছবিতেও কনারি অভিনয় করেছিলেন। এর ফলে তিনি ২১ বছর যাবৎ "সবচেয়ে দীর্ঘদিনের বন্ড" হিসেবে নিজেকে বিশ্বে তুলে ধরেন। তাঁর অভিনীত বণ্ড সিরিজের সাতটি চলচ্চিত্রই বাণিজ্যিকভাবে ব্যাপক সাফল্য লাভ করেছিল।

সঠিক অনুচ্ছেদ শিরোনাম কোনটি?
titleA. শন কনারি
titleB. পটভূমি
titleC. বিবরণ ও ব্যক্তিগত জীবন
titleD. শারীরিক কাঠামো
উত্তর: titleA
রিপাবলিক আইন নং ৪১২৬ এর মাধ্যমে ইউইপিকে বাধ্যতামূলক করা হয়েছে, "প্রাথমিকভাবে প্রযুক্তিগত ও পেশাদার প্রশিক্ষণ, সাহিত্য, দর্শন, বিজ্ঞান এবং কলা বিষয়ে উন্নত নির্দেশনা প্রদানের পাশাপাশি বৈজ্ঞানিক ও প্রযুক্তিগত গবেষণার প্রচার এবং গরিবদের শিক্ষায় গণতান্ত্রিক প্রবেশাধিকারের ব্যবস্থা করা তবে কেবলমাত্র উত্তর সমরায় নয়, দেশের অন্যান্য অঞ্চলেও প্রাপ্য শিক্ষার্থীরা "।

সঠিক অনুচ্ছেদ শিরোনাম কোনটি?
titleA. অন্তর্ভুক্তি
titleB. আইনগত ভিত্তি
titleC. অ্যাক্রেডিটেশন
titleD. ক্যাম্পাস এবং শিক্ষাবিদ
উত্তর: titleB
২০১৪ এর হিসেব অনুযায়ী তোয়্যামা জাপানের মোট ধান উৎপাদনের ২.৫% উৎপাদন করত। তাতে পর্বতের খরস্রোতা নদী থেকে জলবিদ্যুৎ উৎপন্ন হয়। জাপান সাগরের উপকূল বরাবর অনেকগুলি মাছের ভেড়ি আছে। এখানকার ফার্মাসিউটিকাল শিল্প প্রধান কারিগরী শিল্পের স্থান অধিকার করে। এর পরেই আছে বৈদ্যুতীন যন্ত্র ও যন্ত্রাংশ; এই শ্রেণীর মধ্যে শিল্পে কাজে লাগানোর যোগ্য রোবট প্রভৃতিও পড়ে। এছাড়া অ্যালুমিনিয়াম, তামা প্রভৃতি দিয়ে ধাতব বস্তুনির্মাণ শিল্পও উল্লেখযোগ্য।

কান্‌সাই বিদ্যুৎশক্তি সংস্থার জন্য কুরোবে বাঁধ জলবিদ্যুৎ উৎপাদন করে। এটি কুরোবে নদীর উপর অবস্থিত।

সঠিক অনুচ্ছেদ শিরোনাম কোনটি?
titleA. ইতিহাস
titleB. অর্থনীতি
titleC. ভূগোল
titleD. পৌরসভা
উত্তর: titleB
তার প্রথম বাংলা চলচ্চিত্র "পরিবর্তন" মুক্তি পায় ১৯৪৯ সালে। তার ৪১টি বাংলা চলচ্চিত্রের সর্বশেষ চলচ্চিত্র ছিল "মহাভারতী" যা ১৯৯৪ সালে মুক্তি পায়।

১৯৫৩ সালে বিমল রায় পরিচালিত দো ভিঘা জামিন চলচ্চিত্রে সঙ্গীত পরিচালক হিসেবে সলিল চৌধুরীর হিন্দি চলচ্চিত্র শিল্পে অভিষেক ঘটে। সলিল চৌধুরীর ছোট গল্প "রিকসাওয়ালা" অবলম্ভনে এই চলচ্চিত্রটি তৈরি করা হয়েছিল। এই চলচ্চিত্রটি তার কর্মজীবনকে নতুন মাত্রা যোগ করে যখন এটি প্রথমে ফিল্মফেয়ার সেরা চলচ্চিত্র পুরস্কার এবং কান চলচ্চিত্র উৎসবে আন্তর্জাতিক পুরস্কার জিতে নেয়।

বাংলা এবং হিন্দি চলচ্চিত্রে ২০ বছর কাজ করার পরে সলিল দা ১৯৬৪ সালে চিম্মিন দিয়ে মালয়ালাম চলচ্চিত্রে প্রবেশ করেন। চলচ্চিত্র সফলতা পাক বা না পাক সলিলদার মালয়ালাম গানগুলো বেশ জনপ্রিয়তা পেয়েছিল।

তিনি প্রায় ৭৫টির বেশি হিন্দি চলচ্চিত্র, ৪০টির বেশি বাংলা চলচ্চিত্র, প্রায় ২৬টি মালয়ালাম চলচ্চিত্র, এবং বেশ কিছু মারাঠী, তামিল, তেলেগু, কান্নাডা, গুজরাটি, ওড়িয়া এবং অসামীয়া চলচ্চিত্রে সঙ্গীত পরিচালনা করেন।

সঠিক অনুচ্ছেদ শিরোনাম কোনটি?
titleA. কর্মজীবন
titleB. ব্যক্তিগত জীবন
titleC. চলচ্চিত্র কর্মজীবন
titleD. প্রারম্ভিক প্রভাব
উত্তর: titleC
ইসলামের ইতিহাস-এ মক্কা-র কাবা থেকে মূর্তি অপসারণের ঘটনাটি সমস্ত বিশ্বাসীদের মাঝে ভীষণ প্রতীকী এবং ঐতিহাসিক গুরুত্ব বহন করে।

সাধারণভাবে, মুসলিম সমাজগুলো মসজিদ এর ও মাদ্রাসা এর মতো পবিত্র স্থানের মধ্যে জীবিত প্রাণী (প্রাণী ও মানুষ) অংকিত ছবিগুলো এড়ানো পছন্দ করে। প্রতীকী প্রতিনিধিত্বের এই বিরোধিতা কোরআন এর ভিত্তিতে নয়, তবে হাদীস এর মধ্যে থাকা ঐতিহ্যের উপর ভিত্তি করে। মূর্তি নিষিদ্ধকরণ সর্বদা ধর্মনিরপেক্ষ ক্ষেত্র পর্যন্ত প্রসারিত হয়নি, এবং মুসলিম শিল্প এর মধ্যে মূর্ত প্রতীক উপস্থাপনের একটি শক্তিশালী ঐতিহ্য বিদ্যমান। তবে, পশ্চিমা লেখকরা "ইসলামী সমাজ" এর মধ্যে "দীর্ঘ, সাংস্কৃতিকভাবে সংকল্পবদ্ধ এবং হিংসাত্মক আইকনোক্লাস্টিক ক্রিয়ার অপরিবর্তনীয় ঐতিহ্য" দেখার প্রবণতা দেখিয়েছেন। 

মুসলিম আইকনোক্ল্যাজমের প্রথম কাজটি ৬৩০ খ্রিষ্টাব্দের শুরুতে ঘটে, যখন মক্কা কাবা এ অবস্থিত আরবীয় দেবদেবীদের বিভিন্ন মূর্তি ধ্বংস করা হয়েছিল। একটি ঐতিহ্য আছে যে মুহাম্মদ মেরি এবং যিশু এর একটি ফ্রেস্কোকে বাদ রাখেন। এই ঘটনাটি মূর্তিপূজা এর অবসান ঘটিয়েছিল যা মুসলিম দৃষ্টিভঙ্গিতে জাহিলিয়া বৈশিষ্ট্যযুক্ত ছিল।

আল-মাক্রিজি, ১৫ শ শতাব্দীর মাঝামাঝি সময়ে মুহম্মদ সা'ম আল-দাহার, একজন সুফি মুসলমানের আইকনোক্ল্যাজমে গিজার গ্রেট স্ফিংস এর নিখোঁজ নাককে দায়ী করেছেন। স্থানীয় মুসলমানরা বন্যার চক্র নিয়ন্ত্রণের আশায় গ্রেট স্ফিংক্সের কাছে নৈবেদ্য উৎসর্গ করায় তিনি ক্ষুব্ধ হয়েছিলেন এবং পরে ভাঙচুরের কারণে তাকে মৃত্যুদণ্ড দেওয়া হয়েছিল। তবে এটি আসলে নাকের নিখোঁজ হওয়ার কারণ ছিল কিনা তা নিয়ে ইতিহাসবিদদের মাঝে বিতর্ক রয়েছে। 

কিছু বিজয়ী মুসলিম সেনাবাহিনী স্থানীয় মন্দির বা উপাসনা ঘরকে মসজিদ হিসাবে ব্যবহার করেছে। ইস্তানবুল (পূর্বে কনস্ট্যান্টিনোপল) এর হাগিয়া সোফিয়া যার একটি উদাহরণ, যা ১৪৫৩ সালে একটি মসজিদে রূপান্তরিত হয়েছিল। বেশিরভাগ আইকনকে ধ্বংস করা হয়েছিল এবং বাকী অংশগুলো প্লাস্টার দিয়ে আবৃত করা হয়েছিল। ১৯২০ এর দশকে, হাগিয়া সোফিয়া একটি যাদুঘরে রূপান্তরিত করা হয় এবং আমেরিকান বাইজেন্টাইন ইনস্টিটিউট ১৯৩২ সালের শুরুর দিকে মোজাইক পুনরুদ্ধারের কাজ শুরু করেছিল।


কিছু নির্দিষ্ট মুসলিম সম্প্রদায় আইকনোক্লাস্টিক এজেন্ডা অনুসরণ করে চলেছে। সৌদি আরব কর্তৃপক্ষ কর্তৃক সাম্প্রতিক এবং স্পষ্টতই চলমান ঐতিহাসিক স্থানসমূহের ধ্বংস নিয়ে ইসলামের মধ্যে অনেক বিতর্ক রয়েছে, কারণ তারা চিন্তিত ছিল যে "মূর্তিপূজা" শুরু হতে পারে এগুলো ঘিরে।

২০১২ সালের টুয়ারেগ বিদ্রোহ এর সময়, উগ্র ইসলামপন্থী মিলিশিয়ারা আনসার ডাইনি ১৫শ ও ১৬শ শতাব্দীর সূফী টিমবুক্টু, মালি এর মন্দিরগুলো ধ্বংস করেছিল। ]]। ২০১৬ তে, আন্তর্জাতিক অপরাধ আদালত (আইসিসি) আনসার ডাইনের প্রাক্তন সদস্য, আহমদ আল-ফকি আল-মাহদী সাংস্কৃতিক বিশ্ব ঐতিহ্য ধ্বংসের জন্য নয় বছরের কারাদন্ডে দণ্ডিত করেছে। এই প্রথম আইসিসি কোনও ব্যক্তিকে এই জাতীয় অপরাধের জন্য দোষী সাব্যস্ত করেছিল। 

সঠিক অনুচ্ছেদ শিরোনাম কোনটি?
titleA. ধর্মীয় আইকনোক্লাজম
titleB. During Goa inquisitions
titleC. মুসলিমদের সিন্ধু বিজয়ের সময়
titleD. মুসলিম আইকনোক্লাজম
উত্তর: titleD
১৭৮১ সালে ল্যাঙ্কাশায়ারে ক্রিকেট খেলার প্রচলন ঘটেছিল বলে জানা যায়। ১৮১৬ সালে ম্যানচেস্টার ক্রিকেট ক্লাব প্রতিষ্ঠিত হয়। এরপর থেকে ইয়র্কশায়ার ও নটিংহ্যামশায়ারের প্রতিনিধিত্বকারী শেফিল্ড ক্রিকেট ক্লাব ও নটিংহাম ক্রিকেট ক্লাবের ন্যায় এ ক্লাবটিও ল্যাঙ্কাশায়ার কাউন্টির প্রতিনিধিত্বকারী দলের মর্যাদা পায়। ২৩-২৫ জুলাই, ১৮৪৯ তারিখে শেফিল্ড ও ম্যানচেস্টার ক্লাব শেফিল্ডের হাইড পার্কে একে-অপরের বিপক্ষে প্রতিদ্বন্দ্বিতায় অবতীর্ণ হয়েছিল। তবে, খেলায় ইয়র্কশায়ার বনাম ল্যাঙ্কাশায়ারের কথা তুলে ধরা হয়। এটিই প্রথম খেলা হিসেবে ল্যাঙ্কাশায়ারের নাম ব্যবহার করা হয় ও গোলাপের খেলা নামে প্রথমবারের মতো পরিচিতি লাভ করে। ইয়র্কশায়ার দল পাঁচ উইকেটে জয় পায়। শেফিল্ড ক্লাব নামে ইয়র্কশায়ার দলটি ১৮৩৩ সাল থেকে খেলায় অংশ নিতো। গোলাপের খেলা ক্রিকেটের অন্যতম প্রাচীন ও সর্বাপেক্ষ জনপ্রিয় প্রতিপক্ষ হিসেবে পরিচিতি পায়। ১৮৫৭ সালে ম্যানচেস্টার ক্লাব ওল্ড ট্রাফোর্ডে চলে যায়। এরপর থেকেই ল্যাঙ্কাশায়ারের নিজস্ব মাঠরূপে চিহ্নিত হয়।


সঠিক অনুচ্ছেদ শিরোনাম কোনটি?
titleA. ইতিহাস
titleB. ল্যাঙ্কাশায়ারে ক্রিকেটের সূচনাকাল
titleC. রেকর্ড
titleD. খেলোয়াড়ী রেকর্ড
উত্তর: titleB
১৯৫২ সালে ৪৫ বছর বয়সে সর্বশেষ মৌসুম অতিবাহিত করেন। ঐ মৌসুমেও সহস্রাধিক রান তুলেছিলেন তিনি। এরফলে, একাধারে সাতবার কাউন্টি চ্যাম্পিয়নশীপের শিরোপা লাভের ন্যায় অগ্রযাত্রার প্রথমটিতে প্রভূতঃ ভূমিকা পালন করেন। এরপর, ক্রয়ডনের জন হুইটগিফট ট্রিনিটি স্কুল ও সেন্ট ডাস্টান্স কলেজে প্রশিক্ষকের দায়িত্ব পালন করেছিলেন।

জুন, ১৯৮৬ সালে গুরুতর অসুস্থ থাকার পর লন্ডনের সাটনে এক হাসপাতালে চিকিৎসার্থে ভর্তি হন। অতঃপর অপারেশনের পর ২৫ জুন, ১৯৮৬ তারিখে ৭৯ বছর বয়সে লরি ফিশলকের দেহাবসান ঘটে।

সঠিক অনুচ্ছেদ শিরোনাম কোনটি?
titleA. বিশ্বযুদ্ধে অংশগ্রহণ
titleB. কাউন্টি ক্রিকেট
titleC. অবসর
titleD. টেস্ট ক্রিকেট
উত্তর: titleC
বেগুনি কালেম মুরগির আকারের বেগুনি রঙের একটি পাখি। এর দৈর্ঘ্য কমবেশি ৪৫ সেমি, ডানা ২৬ সেমি, ঠোঁট ৪.৫ সেমি, পা ৯ সেমি, লেজ ১০ সেমি ও ওজন ৬৫০ গ্রাম।

এর মাথা ফিকে, ডানা সবুজ দীপ্তিময়। লেজের অংশ কালো পালকে ঢাকা। লেজতল-ঢাকনি সাদা। এছাড়া দেহের সর্বত্র রঙ নীলচে বেগুনি। ঠোঁটের গোড়া থেকে পেছন পর্যন্ত লাল বর্ম বা মুকুট রয়েছে। সাধারণত স্ত্রী পাখির বর্ম পুরুষ পাখির বর্ম থেকে ছোট হয়। স্ত্রী ও পুরুষ উভয়েরই চোখ রক্ত-লাল। ঠোঁট টকটকে লাল, ঠোঁটের আগা ফিকে। পা দীর্ঘ, শক্ত ও লাল। পায়ের সন্ধি বাদামি। অপ্রাপ্তবয়স্ক পাখির দেহ অনুজ্জ্বল; গলা ফিকে। মুখ, ঘাড়ের উপরিভাগ ও বুকে ধূসর আমেজ থাকে। ঠোঁট, পা ও পায়ের পাতা অনুজ্জ্বল লাল।

সঠিক অনুচ্ছেদ শিরোনাম কোনটি?
titleA. শ্রেণীবিন্যাস ও উপপ্রজাতি
titleB. বিচরণ
titleC. খাদ্যাভ্যাস
titleD. বিবরণ
উত্তর: titleD
আন্তর্জাতিক বেসামরিক বিমান চালনা কর্তৃপক্ষ এর ব্যাখ্যা অনুযায়ী বৈমানিকদের অবসাদ বলতে বুঝায় , এমন শারীরিক অবস্থা যা কম নিদ্রা, অতিরিক্ত কাজ বা দুর্বলতা থেকে শারীরিক কর্মক্ষমতা কমে যাওয়া। এই সমস্যার কারণে বৈমানিকদের ভুল হওয়ার সম্ভাবনা সবসময় বেড়ে গিয়ে ক্রু এবং যাত্রীদের ক্ষতি হওয়ার কারণ হয়ে দাঁড়ায়। বৈমানিকদের অবসাদ সাধারণত দেখা যায়, যখন বিমান চালনা কার্যক্রম অনির্দিষ্টকালের জন্য লম্বা হয়, অনেক সময় ধরে কাজ করে যেতে হয়, এবং কম ঘুম হয়। এইসব সমস্যা একত্রে অবসাদ তৈরী করে বিমান চালনাকে কঠিন করে তোলে এবং বৈমানিকদের ভুল হওয়ার সম্ভাবনা বাড়িয়ে তোলে।

সঠিক অনুচ্ছেদ শিরোনাম কোনটি?
titleA. বিমান নিরাপত্তা ঝুঁকিসমূহ
titleB. মানবসৃষ্ট কারণ
titleC. আগুন
titleD. বৈমানিকদের অবসাদ
উত্তর: titleD
মোগল আমলে সেলিমাবাদ ছিল অন্যতম লবণ ব্যবসা কেন্দ্র। ফলে এখানে ছিল মোগলদের একটি শক্তিশালী লবণ চৌকি। এ চৌকি থেকে মোগলরা আবগারি শুল্ক আদায় করতেন। মোগল আমলে মোগল নবাবদের ও অমাত্যদের অনেকেই ছিলেন লবণ ব্যবসার সাথে জড়িত। এদের মধ্যে মীরজুমলা ও রেজাখানের লবণ ব্যবসা ছিল। শায়েস্তাখানের আমলে অনেক ইউরোপীয় সেলিমাবাদ তথা পিরোজপুরে ব্যবসা শুরু করে। ঢাকায় বসে তারা দক্ষিণাঞ্চলে লবণ ব্যবসা চালাতেন। তাছাড়া ঢাকার মোগল নৌবহরের জন্য উন্নতমানের কাঠ ও নৌযান তৈরির কারিগর যেত সেলিমাবাদ থেকে।

সঠিক অনুচ্ছেদ শিরোনাম কোনটি?
titleA. মোগলদের শুল্ক ঘাঁটি ও ব্যবসা কেন্দ্র
titleB. জনসংখ্যার উপাত্ত
titleC. লোকস্বভাব ও দ্রোহ চেতনা
titleD. শিক্ষা
উত্তর: titleA
কল্যাণী মহকুমায় ৩ টি থানা, ৩ টি সমষ্টি উন্নয়ন ব্লক, ৩ টি পঞ্চায়েত সমিতি, ২৭ টি গ্রাম পঞ্চায়েত, ২৪৫ টি মৌজা, ২১৯ টি জনবহুল গ্রাম, ৪ টি পৌরসভা এবং ১৩ টি জনগণনা শহর রয়েছে। পৌরসভাগুলি হলেন: কল্যাণী, চাকদহ, হরিণঘাটা এবং গয়েসপুর। আদমশুমারী শহরগুলি হ'ল: পুংলিয়া, দারাপুর, লালপুর, চান্দুরিয়া, সিমুরালী, প্রিয়নগর, জঙ্গল, মদনপুর, সাগুনা, কুলিয়া, সিমহাট, সুবর্ণপুর এবং দিঘা।

মহকুমার সদর দফতর কল্যাণীতে রয়েছে।

সঠিক অনুচ্ছেদ শিরোনাম কোনটি?
titleA. স্বাস্থ্য ও চিকিৎসা ব্যবস্থা
titleB. বিবরণ
titleC. শিক্ষা ব্যবস্থা
titleD. প্রশাসনিক একক
উত্তর: titleD
পশ্চিম সমারসেটের কোয়ানটক হিলস এলাকার বিকনলারে হ্যারল্ড গিম্বলেটের জন্ম। পঞ্চদশ শতাব্দী থেকে তার পূর্ব-পুরুষেরা কৃষিকার্যের সাথে জড়িত। তিন ভ্রাতার মধ্যে তিনি সর্বকনিষ্ঠ ছিলেন। উইলটনের স্থানীয় বিদ্যালয়ে পড়াশোনা করেছিলেন তিনি। এরপর ডেভন সীমান্তবর্তী এলাকায় বেতনভুক ওয়েস্ট বাকল্যাণ্ড স্কুলে অধ্যয়ন করেছিলেন।

বিদ্যালয়ে জীবনে সফলতম ক্রিকেটার হিসেবে স্বীকৃতি পান। এ সময়ে ওয়াচেট ক্রিকেটে ক্লাবের সাথে যুক্ত ছিলেন তিনি। ১৯৩১ সালে বিদ্যালয় ত্যাগ করেন। ঐ বছরের আগস্টে প্রথমবারের মতো উল্লেখ করার মতো ইনিংস খেলেন। ওয়াচেটের সদস্যরূপে ওয়েলিংটনের বিপক্ষে ১৬০ রানের জয়ের লক্ষ্যমাত্রায় অগ্রসর হয় তার দল। দলীয় সংগ্রহ ৩৭/৭ থাকাবস্থায় মাঠে নামেন তিনি। অপর কিশোর ব্যাটসম্যান অ্যালান পিয়ার্সের সাথে জুটি গড়েন। পিয়ার্স ৯১ রান তুললেও জয়সূচক রান করেন তিনি। এক বছর পর বাছ-বিচারহীন শৌখিন দল সমারসেট স্ট্রাগলার্সের সদস্যরূপে পশ্চিম ইংল্যান্ডে খেলতে থাকেন। অধিকাংশ ক্ষেত্রেই বিদ্যালয়ের সাবেক ও বিভিন্ন যোগ্যতার অধিকারী খেলোয়াড়সহ কয়েকজন শৌখিন খেলোয়াড় নিয়ে দলটি গঠন করা হয়েছিল। শৌখিন খেলোয়াড়েরা দ্বিতীয় বিশ্বযুদ্ধের পূর্ব-পর্যন্ত সমারসেট পক্ষে খেলে দলটিকে টিকিয়ে রেখেছিলেন। স্ট্রাগলার্সের পক্ষে প্রথম খেলায় ওয়েলিংটন স্কুলের বিপক্ষে ৭৫ মিনিটে ১৪২ রান তুলেছিলেন হ্যারল্ড গিম্বলেট।

কাজের সন্ধানে হ্যারল্ড গিম্বলেট সংক্ষিপ্ত সময়ের জন্যে লন্ডনে অবস্থান করেন। কিন্তু নাগরিক জীবনের সাথে একাত্মতা পোষন না করায় স্ব-গৃহে প্রত্যাবর্তন করতে বাধ্য হন। ওয়াচেট ক্লাবে ক্রিকেট খেলতে থাকেন। সমারসেট কাউন্টি ক্রিকেট ক্লাবের প্রথিতযশা খেলোয়াড়, শহরের দর্জি ও ওয়াচেট ক্রিকেট ক্লাবের অন্যতম উপদেষ্টা ডব্লিউ. জি. পেনির পরামর্শক্রমে কাউন্টি দলে যাচাই-বাছাইয়ের খেলায় অংশ নেন। তবে তার মধ্যে উদ্যমতা ও ব্যাটিংয়ের জড়তা লক্ষ্য করা গিয়েছিল। এছাড়াও কিছু সূত্রে জানা যায় যে, শীর্ষসারির খেলোয়াড়দের বিপক্ষে খেলতে তিনি ইতস্ততাবোধ করছিলেন।

তাসত্ত্বেও, ১৯৩৫ সালের শুরুতে গিম্বলেটকে টানটনের কাউন্টি গ্রাউন্ডে দুই সপ্তাহের অনুশীলনীমূলক খেলায় অংশগ্রহণের জন্যে আমন্ত্রণ বার্তা পাঠানো হয়েছিল। আশানুরূপ তেমন সফলতা না পেলেও তাকে সরাসরি প্রথম-শ্রেণীর ক্রিকেট খেলার জন্যে অনুমতি দেয়া হয়।

সঠিক অনুচ্ছেদ শিরোনাম কোনটি?
titleA. অবসর
titleB. আন্তর্জাতিক ক্রিকেট
titleC. প্রথম-শ্রেণীর ক্রিকেট
titleD. শৈশবকাল
উত্তর: titleD
উত্তর-পশ্চিমাংশের আইবেরিয়ান উপকূলবর্তী শহর এল ফেরলে ফ্রাঙ্কো জন্মগ্রহণ করেন। বাবা নেভাল পেমাস্টার ও মা ধর্মপ্রাণ ক্যাথলিক ছিলেন। তিনি ছিলেন তাদের দ্বিতীয় সন্তান। স্বামীর দীর্ঘদিনের অনুপস্থিতিতে ফ্রান্সিস্কোসহ তিন পুত্র ও এক কন্যার বহুবিধ দায়িত্ব পালন করতেন। তরুণ ফ্রান্সিস্কোর মধ্যে তাই মায়ের গুণাবলী বিশেষ করে নৈতিকতাবোধ ও বুদ্ধিবৃত্তির অনুশীলন ব্যাপকভাবে প্রভাব বিস্তার করে।

সঠিক অনুচ্ছেদ শিরোনাম কোনটি?
titleA. সামরিক জীবন
titleB. প্রারম্ভিক জীবন
titleC. দ্বিতীয় স্পেনীয় প্রজাতন্ত্র
titleD. সেনা অভ্যুত্থান
উত্তর: titleB
পূর্বে কার্যত অজানা থাকলেও, ২০০০ এর দশকের প্রথমদিকে এই অঞ্চলের সমৃদ্ধ জীববৈচিত্র্য প্রায় হঠাৎ করেই আবিষ্কৃত ও বাইরে বেরিয়ে এসেছিল স্বল্প জোয়ারের সময়। এই অঞ্চলে সরকার কর্তৃক পরিকল্পনা করা আসন্ন জমি পুনরুদ্ধার সম্পর্কিত খবরে জনসাধারণ এক বিরল দৃষ্টান্ত স্থাপন করে। উদ্ভিদবিজ্ঞানী জোসেফ লাইয়ের নেতৃত্বে একদল স্বেচ্ছাসেবক, যারা ডিসেম্বর ২০০০ সালে চেক জাওয়ার সমৃদ্ধ বাস্তুতন্ত্র আবিষ্কার করেছিলেন, ২০০১ সালে এই অঞ্চলটি পুনরুদ্ধার করার কয়েক মাস আগে একটি জীববৈচিত্র্য সমীক্ষা চালিয়েছিল। এই জরিপটি এরিক লিন ইউয়েই-এর "স্মরণে চেক জাভা" ডকুমেন্টারিতে ধরা পড়েছিল। তারপরে স্বেচ্ছাসেবীরা একটি প্রতিবেদন জমা দিয়ে প্রাকৃতিক আবাস সংরক্ষণের জন্য সরকারের কাছে আবেদন করেন।

২০০১ সালের ডিসেম্বরে সিঙ্গাপুর সরকার এই অনুরোধগুলি মেনে নেয় যা অনেককে অবাক করেছিল। তারা পরবর্তী দশ বছরের জন্য চেক জাওয়া অঞ্চলটি ছোঁয়া থেকে রাজি হয়। এই অঞ্চলে পর্যটকদের বাড়ার কারণে এই অঞ্চলে বেড়িবাঁধ নির্মাণ করা হয়েছে, যা এই অঞ্চলের বাস্তুতন্ত্রের ক্ষতি করেছে। অঞ্চলটি সংরক্ষণের জন্য জাতীয় উন্নয়ন মন্ত্রক সংরক্ষণের প্রচেষ্টা করছে।

২০০১ সালে, জাতীয় উদ্যান বোর্ড (এনপার্কস) চেক জাওয়ার পরিচালনার দায়িত্ব গ্রহণ করে। জাতীয় উদ্যান বোর্ড কম বসন্ত জোয়ারের সময় প্রতি মাসে কয়েকবার চেক জাওয়ায় ফ্রি গাইডেড ট্যুর পরিচালনা করে এবং ২০০২ থেকে ২০০৭ সাল পর্যন্ত প্রায় ২০,০০০ দর্শনার্থী সফরে গিয়েছিল। 

সঠিক অনুচ্ছেদ শিরোনাম কোনটি?
titleA. ইন্টারটিডাল স্পঞ্জসের উপর জরিপ
titleB. পরিবেশগত মান
titleC. অস্থায়ী বন্ধ
titleD. সংরক্ষণ
উত্তর: titleD
বেশিরভাগ ভোঁদড় জলাশয়ের কিনারে, গর্তে বাস করে। শিকার করা বা ভ্রমণের উদ্দেশ্য ছাড়া এরা পানিতে নামে না, ডাঙাতেই বেশিরভাগ সময় কাটায়। তবে সামুদ্রিক ভোঁদড়রা সমুদ্রে, জীবনের বেশিরভাগ সময় অতিবাহিত করে।

ভোঁদড়, জোয়ারপ্রবণ এলাকায় বাসা তৈরি করে জোয়ার-সীমানার উঁচুতে কোনো বড় গাছের তলায় গর্ত করে। গর্তের কয়েকটি মুখ থাকে। গর্তে ঢুকতে হয় জলের তলা দিয়ে। কিন্তু বাচ্চা প্রসবের জায়গাটি থাকে শুকনো এলাকায়। মায়ের সঙ্গে দুই-তিনটির বেশি বাচ্চা দেখা যায় না। সামুদ্রিক ভোঁদড় ছাড়া অন্য কোনো ভোঁদড় নোখহীন ভোঁদড়ের মতো লবণ সহ্য করতে পারে না। নোখহীন ভোঁদড়ের শত্রু হলো বাঘ, কুমির, হাঙর, মেছোবিড়াল ও মানুষ।

সঠিক অনুচ্ছেদ শিরোনাম কোনটি?
titleA. খাদ্য ও স্বভাব
titleB. আবাস
titleC. শ্রেণীবিভাগ
titleD. বিস্তৃতি
উত্তর: titleB
খেলা পরিচালনাকারী আম্পায়ারদ্বয় কর্তৃক কিছু বিতর্কিত সিদ্ধান্ত নেয়ার পরপরই বৈশ্বিকভাবে সমালোচিত হন। এ প্রেক্ষিতে আন্তর্জাতিক ক্রিকেট কাউন্সিলের সভাপতি আ হ ম মোস্তফা কামাল বলেছেন যে, আইসিসি’র পরিচালনা পরিষদের পরবর্তী সভায় আম্পায়ারদের সিদ্ধান্তের বিরুদ্ধে বাংলাদেশ অভিযোগ উত্থাপন করবে। ভারতের অধিনায়ক হিসেবে মহেন্দ্র সিং ধোনি তার শততম ওডিআই জয় করেন। ভারত দল ধারাবাহিকভাবে ৭মবারের মতো প্রতিপক্ষ দলকে অল-আউট করে যা বিশ্বকাপে নতুন রেকর্ড।
খেলাটিকে ঘিরে ১৯ মার্চ গুগলের ডুডলও তৈরি করা হয়। ধীরগতিতে বোলিং করায় বাংলাদেশের অধিনায়ক মাশরাফি বিন মর্তুজাকে একটি ওডিআইয়ে অংশগ্রহণের উপর নিষেধাজ্ঞা প্রদান করা হয়। এছাড়াও তাকে ম্যাচ ফি’র ৪০% ও বাদ-বাকী খেলোয়াড়দের উপর ২০% জরিমানা ধার্য্য করা হয়।

সঠিক অনুচ্ছেদ শিরোনাম কোনটি?
titleA. নিউজিল্যান্ড ব ওয়েস্ট ইন্ডিজ
titleB. ভারত ব বাংলাদেশ
titleC. সেমি-ফাইনাল
titleD. খেলা
উত্তর: titleB